APSTIPRINĀTS
Sabiedrības ar ierobežotu atbildību „Vidzemes slimnīca“

Iepirkuma komisijas 2024.gada 25.jūnija sēdē (protokols Nr.01.)

Atklāta konkursa

“Vidzemes slimnīcas Centrālās sterilizācijas nodaļas pārbūves būvniecības ieceres dokumentācijas izstrāde un autoruzraudzība”
NOLIKUMS
1.Vispārīgā informācija
1. Informācija par iepirkuma priekšmetu
1.1. Iepirkuma priekšmets:
Iepirkuma “Vidzemes slimnīcas Centrālās sterilizācijas nodaļas pārbūves būvniecības ieceres dokumentācijas izstrāde un autoruzraudzība” (turpmāk-Iepirkuma procedūra) priekšmets ir sabiedrības ar ierobežotu atbildību “Vidzemes slimnīca” Centrālās sterilizācijas nodaļas pārbūves būvniecības ieceres dokumentācijas izstrāde un būvdarbu autoruzraudzība, saskaņā ar Iepirkuma procedūras dokumentu nosacījumiem.
Iepirkuma procedūra tiek veikta Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās kārtas projekta Nr. 4.1.1.1/1/24/I/008 “SIA Vidzemes slimnīca infrastruktūras attīstība, nodrošinot vienlīdzīgu piekļuvi veselības aprūpei un stiprinot veselības sistēmu” ietvaros.
1.2. Iepirkuma identifikācijas numurs: VS 2024/24
1.3. CPV kodi: 
71000000-8 (Arhitektūras, būvniecības, inženiertehniskie un pārbaudes pakalpojumi, 71248000-8 (Projekta un dokumentācijas uzraudzība).
1.2. Paredzamā līgumcena:

1.2.1. Kopējā paredzamā līgumcena ir līdz 12 000 EUR (divpadsmit tūkstoši eiro) bez PVN
1.2.2. Saskaņā ar Publisko iepirkumu likuma 41.panta vienpadsmitās daļas 2. punktu, Pretendenti, kuru piedāvātā līgumcena pārsniedz 150 procentus no paredzamās līgumcenas, tiks noraidīti.
2. Iepirkuma procedūras veids:
Atklāts konkurss

3. Pasūtītājs un kontaktpersona:
	Pasūtītāja nosaukums: 
	Sabiedrība ar ierobežotu atbildību „Vidzemes slimnīca”

	Juridiskā adrese: 
	Jumaras iela 195, Valmiera, Valmieras novads, LV-4201

	Reģistrācijas numurs: 
	40003258333

	Darba laiks: 
	Darba dienas no 08:00 līdz 16.30

	Kontaktpersona:
	Iepirkumu komisijas priekšsēdētāja Lauma Meldere, tālr. 64202622, e-pasts: lauma.meldere@vidzemesslimnica.lv.


Iepirkumu veic saskaņā ar Sabiedrības ar ierobežotu atbildību „Vidzemes slimnīca” 2024.gada 16.janvāra rīkojumu Nr. 5.1/58 rīkojumu izveidota iepirkumu komisija (turpmāk-Komisija).
4. Piegādātājs:

Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
5. Pretendents:

Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
6. Pircēja profils:
Tīmeklī publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (pieejama EIS: https://www.eis.gov.lv/EKEIS/Supplier/Organizer/371 ), kurā Pasūtītājs ievieto informāciju par izsludinātājām iepirkuma procedūrām, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

7. Līguma izpildes vieta:
Sabiedrība ar ierobežotu atbildību „Vidzemes slimnīca”, Jumaras iela 195, Valmiera, Valmieras novads, LV-4201.
8. Līguma izpildes termiņš:
8.1. Būvniecības ieceres dokumentācijas izstrāde jāveic ne vēlāk kā 4 (četru) kalendāra mēnešu laikā, saskaņā ar iepirkuma līguma nosacījumiem. 
8.2. Autoruzraudzības termiņš: visu būvdarbu laiku, tas ir, no būvdarbu uzsākšanas dienas līdz veicamo būvdarbu pilnīgai izpildei. 

9. Piedāvājuma nodrošinājums:
9.1. Pretendentam kopā ar piedāvājumu jāiesniedz ar drošu elektronisko parakstu parakstīts piedāvājuma nodrošinājums (bankas garantija vai apdrošināšanas polise) 200,00 EUR (divi simti eiro, 00 centi) apmērā. 
9.2. Piedāvājuma nodrošinājumā jābūt norādītam, ka tā devējs apņemas izmaksāt Pasūtītājam piedāvājuma nodrošinājuma summu pilnā apmērā pēc Pasūtītāja pirmā pieprasījuma, jebkurā no šādiem gadījumiem:
9.2.1. Pretendents atsauc savu piedāvājumu, kamēr ir spēkā piedāvājuma nodrošinājums; 
9.2.2. Pretendents, kuram piešķirtas iepirkuma līguma slēgšanas tiesības, Pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma saistību izpildes nodrošinājumu; 
9.2.3. Pretendents, kuram piešķirtas līguma slēgšanas tiesības, neparaksta iepirkuma līgumu Pasūtītāja noteiktajā termiņā.

9.3. Ja kā piedāvājuma nodrošinājums tiek iesniegta apdrošināšanas polise, tai jāpievieno maksājumu apliecinošs dokuments (kopija) par apdrošināšanas prēmijas samaksu pilnā apmērā, un polisei jāatbilst šādiem papildus nosacījumiem:

9.3.1. apdrošinātājs apņemas nekavējoties pēc pirmā pieprasījuma samaksāt Pasūtītājam pilnu piedāvājuma nodrošinājuma summu jebkurā no nolikuma 9.2.punkta apakšpunktos norādītajiem gadījumiem;

9.3.2. Pasūtītājam nav jāpieprasa piedāvājuma nodrošinājuma summa no Pretendenta pirms prasības iesniegšanas Apdrošinātājam;

9.3.3. polisei jābūt no Pretendenta puses neatsaucamai;

9.3.4. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas tiesību aktiem.

9.4. Ja kā piedāvājuma nodrošinājums tiek iesniegta bankas garantija, tai jāatbilst šādiem papildus nosacījumiem:
9.4.1. garantijai piemērojami Starptautiskās tirdzniecības palātas (International Chamber of Commerce (ICC)) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas tiesību akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas tiesību aktiem;

9.4.2. Pasūtītājam nav jāpieprasa piedāvājuma nodrošinājuma summa no Pretendenta pirms pieprasījuma iesniegšanas garantijas devējam;

9.4.3. Bankas garantijai jābūt no Pretendenta puses neatsaucamai.

9.5. Ja piedāvājuma nodrošinājumu iesniedz piegādātāju apvienība, t.sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz piegādātāju apvienības pilnvarotā pārstāvja vārda.

9.6. Piedāvājuma nodrošinājumam jābūt spēkā līdz īsākajam no šādiem termiņiem:

9.6.1. 6 (seši) mēneši, skaitot no nolikuma 13.1. punktā noteiktās piedāvājumu iesniegšanas dienas;

9.6.2. līdz iepirkuma līguma noslēgšanai;

9.6.3. līdz dienai, kad Pretendents, ar kuru noslēgts iepirkuma līgums, iesniedz līgumā paredzēto līguma saistību izpildes nodrošinājumu. Pārējiem pretendentiem piedāvājuma nodrošinājums ir spēkā līdz iepirkuma līguma noslēgšanai. 

10. Objekta apskate:
10.1. Pirms piedāvājuma sagatavošanas, lai pilnībā iepazītos ar objektu, ieinteresētajiem piegādātājiem tiek piedāvāta iespēja veikt objekta apskati, kas notiks 2024.gada 3.jūlijā plkst. 13.00. (Interesentiem par dalību objekta apskatē informēt nolikuma 3. punktā noteikto kontaktpersonu. Pulcēšanās pie Pasūtītāja ēkas poliklīnikas (C korpuss) ieejas).
10.2. Objekta apskates laikā ieinteresēto piegādātāju pārstāvjiem tiek dota iespēja pārliecināties par visiem izmēriem, novietojumu un objekta tehnisko stāvokli.
10.3. Pretendenta pārstāvim apskates laikā jānovērtē objekts tā, lai pretendenta piedāvājumā būtu ietverti visi potenciāli iespējamie darbi un izdevumi pilnā apjomā.
10.4. Piegādātājs un pasūtītājs var savstarpēji vienoties par citu objekta apskates laiku, iepriekš sazinoties ar nolikuma 3.punktā norādīto kontaktpersonu.

11. Iepirkuma procedūras dokumentu atrašanās vieta, saņemšanas vieta un papildu jautājumu sniegšanas kārtība:
11.1. Iepirkuma procedūras dokuments — jebkurš dokuments, kuru sagatavojis vai uz kuru atsaucas pasūtītājs, lai aprakstītu vai noteiktu iepirkuma vai iepirkuma procedūras elementus, tai skaitā paziņojums par līgumu, paziņojums par izmaiņām vai papildu informāciju, tehniskā specifikācija, aprakstošie dokumenti, iepirkuma līguma projekts, iepirkuma procedūras nolikums un papildu dokumenti.
11.2. Informācijas apmaiņa starp Pasūtītāju un Piegādātājiem vai Pretendentiem notiek rakstveidā – izmantojot EIS funkciju “Pretendentu jautājumi” vai elektroniski, nosūtot pieprasījumu Pasūtītāja kontaktpersonai. 
11.3. Ar Iepirkuma procedūras dokumentiem var iepazīties Pircēja profilā šī Iepirkuma sadaļā, kur tiem ir nodrošināta tieša un brīva elektroniska pieeja.
11.4. Ieinteresētais pretendents EIS e-konkursu apakšsistēmā šīs Iepirkuma procedūras sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.

11.5. Piegādātājiem patstāvīgi jāseko vai Pircēja profilā ir ievietota papildus informācija par Iepirkuma procedūras dokumentiem (uzdotie jautājumi un sniegtās atbildes, sniegtie skaidrojumi un/vai grozījumi u.tml.). Tiek uzskatīts, ka visi ieinteresētie Piegādātāji jebkuru papildu informāciju par Iepirkumu ir saņēmuši brīdī, kad tā publicēta Pircēja profilā šīs Iepirkuma procedūras sadaļā. 
11.6. Papildus informāciju ieinteresētais Piegādātājs var pieprasīt, izmantojot EIS funkciju “Pretendentu jautājumi” vai nosūtot pieprasījumu nolikuma 3. punktā norādītajai kontaktpersonai elektroniski. Ja jautājums netiek nosūtīts EIS sistēmā, tajā jānorāda Iepirkuma procedūras nosaukums un identifikācijas numurs.
11.7. Ja ieinteresētais Piegādātājs ir laikus pieprasījis papildu informāciju par Iepirkuma procedūras dokumentos iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
11.8. Jebkura papildu informācija, kas tiks sniegta saistībā ar šo Iepirkuma procedūru, tiks nosūtīta Piegādātājam, kurš uzdevis jautājumu, kā arī publicēta Pasūtītāja pircēja profilā EIS e-konkursu apakšsistēmā šī Iepirkuma sadaļā. Piegādātājam ir pienākums sekot līdzi publicētajai informācijai.
11.9. Ja Pasūtītājs izdarījis grozījumus Iepirkuma procedūras dokumentos, tas ievieto informāciju par grozījumiem Pircēja profilā, kur ir pieejami šie dokumenti, ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.
12. Piedāvājuma noformēšana un iesniegšana:

12.1. Piedāvājums jāiesniedz elektroniski EIS e-konkursu apakšsistēmā, izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas. 
12.2. Sagatavojot piedāvājumu, pretendents ievēro, ka iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. 
12.3. Piedāvājumu paraksta:
12.3.1. persona, kurai ir pretendenta pārstāvības tiesības vai tā pilnvarotā persona. Ja piedāvājumu paraksta pilnvarota persona, jāpievieno pilnvara;
12.3.2. Ja piedāvājumu kā pretendents iesniedz personu apvienība, tad piedāvājumu paraksta visas personas, kas iekļautas personu apvienībā vai personu apvienības pilnvarotā persona. Ja piedāvājumu paraksta pilnvarota persona, jāpievieno pilnvara.
12.4. Piedāvājums jāaizpilda tikai elektroniski, iesniedzot elektroniskus dokumentus Microsoft Office vai PDF formātā. Sagatavojot piedāvājumu, pretendentam jāņem vērā EIS e-konkursu apakšsistēmā Iepirkuma sadaļā publicētās veidlapas Microsoft Office formātā. Aizpildot publicētās veidlapas pretendents, neveic izmaiņas minētās veidlapas struktūrā (nedzēš/nepievieno rindas, kolonnas, šūnas un ailes u.tml.).
12.5. Piedāvājums jāiesniedz latviešu valodā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
12.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus.
12.7. Iesniedzot piedāvājumu, pretendents apliecina, ka piekrīt visiem nolikuma (t.sk. tā pielikumos) ietvertajiem nosacījumiem.

12.8. Pretendentam viņa piedāvājums ir saistošs līdz līguma noslēgšanai vai paziņojuma par piedāvājuma noraidīšanu saņemšanai.

13.  Piedāvājuma iesniegšanas un atvēršanas vieta, datums un laiks:

13.1. Piedāvājumi jāiesniedz EIS e-konkursu apakšsistēmā www.eis.gov.lv/EIS/ līdz 2024.gada 12.jūlijam pulksten 9.00.
13.2. Ārpus EIS e-konkursu apakšsistēmas iesniegtie piedāvājumi netiks atvērti un tiks atzīti par neatbilstošiem nolikuma prasībām un neatvērti tiks nosūtīti atpakaļ iesniedzējam.
13.3. Piedāvājumu atvēršanas sanāksme ir atklāta. Piedāvājumus atver vienlaikus EIS e-konkursu apakšsistēmā 2024.gada 12.jūlijā pulksten 13.00. 
13.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
13.5. Pēc visu piedāvājumu atvēršanas piedāvājumu atvēršanas sanāksme tiek slēgta.
13.6. Gadījumā, ja piedāvājumu atvēršanas sanāksmes laikā pasūtītājam rodas tehniskas problēmas, ko nav bijis iespējams paredzēt un ko nevar novērst īsā laikā (piem., interneta darbības traucējumi, datortehnikas vai citas izmantotās biroja tehniskas bojājumi), pasūtītājs piedāvājuma atvēršanas sanāksmi pārceļ uz citu laiku.
13.7. Gadījumā, ja pretendents datni sagatavojis formātā, kas nav atklāta konkursa nolikumā norādītais pieļaujamais dokumentu sagatavošanas formāts un to nav iespējams atvērt ar pasūtītāja izmantoto programmatūru, uzskatāms, ka piegādātājs savu piedāvājumu nav iesniedzis, un pasūtītājam šādā gadījumā nav pienākums veikt nekādas papildu darbības e-konkursu sistēmā. Identiska situācija ir gadījumā, ja piedāvājumā ievietotā datne ir bojāta vai satur ļaunprātīgu programmatūru un tiek bloķēta antivīrusa programmatūras darbības rezultātā.

13.8. Noteikumi, kā personu apvienībām jāizpilda prasības attiecībā uz saimniecisko un finansiālo stāvokli un tehniskajām un profesionālām spējām, norādīti slīprakstā attiecīgo prasību iesniedzamo dokumentu sadaļas beigās.
13.9. Pretendents nevar iesniegt piedāvājuma variantus. 

2. Pretendentu atlase un iesniedzamie dokumenti
14. Pretendentam jāatbilst šādām pretendentu atlases prasībām:

	Nr.
	Atlases prasības:
	Iesniedzamie dokumenti:

	14.1
	Pretendents paraksta piedāvājumu ar EIS piedāvāto elektronisko parakstu.

	1) Pilnvara, ja piedāvājumu paraksta pilnvarotā persona 
2) Ārvalstī reģistrēts vai pastāvīgi dzīvojošs pretendents iesniedz dokumenta kopiju, kas apliecina pretendenta paraksttiesīgās personas tiesības.

	14.2
	Piedāvājuma nodrošinājums. 


	1) Jāiesniedz nolikuma prasībām atbilstošs bankas vai apdrošināšanas kompānijas izsniegts piedāvājuma nodrošinājums, parakstīts ar drošu elektronisko parakstu.

2) Apdrošināšanas polises prēmijai jābūt samaksātai uz piedāvājuma iesniegšanas brīdi (iesniedzams samaksu apliecinošs dokuments - ieskenēts pdf. Formātā vai parakstīts ar drošu elektronisko parakstu). 


	14.3
	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kuru veicamo darbu vai sniedzamo pakalpojumu vērtība ir vismaz 10 000 EUR, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrēts atbilstoši reģistrācijas valsts normatīvo aktu prasībām. 

Fiziska persona ir reģistrēta kā saimnieciskās darbības veicējs  Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.
	1) Par reģistrācijas faktu Komisija pārliecināsies Uzņēmumu reģistra tīmekļa vietnē www.ur.gov.lv.

2) Informāciju par fizisku persona, ja tā ir reģistrēta kā saimnieciskās darbības veicēja,  Pasūtītājs pārbaudīs Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas.    

3) Ja Pretendents ir reģistrēts ārvalstīs, tam reģistrācija jāapliecina atbilstoši reģistrācijas valsts nosacījumiem (iesniedzot reģistrācijas valsts komercdarbību reģistrējošas iestādes izdotas reģistrācijas apliecības kopiju, kas apliecina tā reģistrāciju, vai norādot publiski pieejamu reģistru, kur pasūtītājs var pārliecināties par pretendenta reģistrācijas faktu).



	14.4
	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kuru veicamo būvdarbu vai sniedzamo pakalpojumu vērtība ir vismaz 10 000 EUR, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrēts Būvkomersantu reģistrā vai ārvalstu komersants ir reģistrēts līdzvērtīgā reģistrā ārvalstī, atbilstoši reģistrācijas valsts normatīvo aktu prasībām un ir tiesīgs veikt projektēšanas darbus. 
	1) Par reģistrāciju Būvkomersantu reģistrā  Komisija pārliecināsies Būvniecības informācijas sistēmā www.bis.gov.lv
2) Pretendentam, kurš uz piedāvājuma iesniegšanas dienu nav reģistrēts Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, pēc Publisko iepirkumu likuma 60.panata sestajā daļā minētā nogaidīšanas termiņa beigām, reģistrēsies Latvijas Republikas Būvkomersantu reģistrā. Šajā punktā noteiktais termiņš objektīvi pastāvošu iemeslu dēļ var tikt pagarināts.



	14.5
	Pieteikums
	1. Pielikuma veidlapa “Pieteikums” un Apliecinājums par neatkarīgi izstrādātu piedāvājumu.
1) Personu apvienībai vai personālsabiedrībai papildus jāiesniedz vienošanās, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma līgumu, bez tam, vienošanās jānorāda sadarbības un atbildības apjoms, atbildības sadalījums starp apvienības dalībniekiem, norādot kādus darbu veidus, un kādā apjomā (t.sk. finansiālā izteiksmē), veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku parakstīts apliecinājums, ka gadījumā ja personu apvienībai tiks piešķirtas līguma slēgšanas tiesības, līdz iepirkuma līguma slēgšanai, personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.

2) Ja pieteikuma veidlapu paraksta pilnvarota persona, jāpievieno pilnvara vai cits atbilstošs dokuments, kas ļauj piedāvājumu parakstījušai personai uzņemties saistības Pretendenta vārdā.

3) Ārvalstīs reģistrētam pretendentam ir jāaizpilda amatpersonu saraksts saskaņā ar Nolikuma 1.pielikumu, norādot pretendentu un tā amatpersonas- persona, kura ir Pretendenta valdes un/vai padomes loceklis, pārstāvēttiesīgā persona, prokūrists vai persona, kura ir pilnvarota pārstāvēt pretendentu darbībās, kas saistītas ar filiāli, kā arī patiesā labuma guvēja un personas, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē. (ja attiecināms), vārdu, uzvārdu (nosaukumu) un personas kodu (reģistrācijas Nr.). Minētā informācija iesniedzama arī par personu apvienības, personālsabiedrības biedru, personu, uz kuru iespējām Pretendents balstās savas kvalifikācijas apliecināšanai, kā arī apakšuzņēmēju, kuru veicamo darbu vai sniedzamo pakalpojumu vērtība ir vismaz 10 000 EUR bez PVN amatpersonām.

4) Ja attiecināms uz pretendentu- pieteikumam jāpievieno informācija par personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī informācija par šo personu pretendenta valdes un/vai padomes locekli, pārstāvēttiesīgo personu, prokūristu, vai personu, kura ir pilnvarota pārstāvēt personu, kurai Pretendentā ir izšķirošā ietekme uz līdzdalības pamata normatīvo aktu par koncerniem izpratnē darbībās, kas saistītas ar filiāli.

	14.6
	Pretendents var balstīties uz citu personu saimnieciskajām un finansiālajām iespējām/ tehniskajām un profesionālajām iespējām ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Ja Pretendents balstās uz trešās personas finansiālajām iespējām vai saimniecisko stāvokli, tad Pretendentam un attiecīgajai trešajai personai ir jāuzņemas solidāra atbildība par visa līguma saistību izpildi.


	2.pielikuma veidlapa “Informācija par personām, uz kuru iespējām pretendents balstās”.
1) Balstoties uz citu personu saimnieciskajām un finansiālajām iespējām, pretendents pierāda pasūtītājam, ka viņa rīcībā būs nepieciešamie resursi, iesniedzot dokumentus, kas pierāda, ka iepirkuma līguma slēgšanas gadījumā personas, uz kuru iespējām Pretendents balstās, lai pierādītu savas finansiālās un saimnieciskās spējas, kopā ar Pretendentu uzņemsies solidāru atbildību par līguma izpildi, iesniedzot, piemēram, šo personu apliecinājumu vai vienošanos par sadarbību konkrētā iepirkuma līguma izpildē, kurā precīzi norādīts sadarbības un atbildības apjoms, joma, sadalījums, lai Pasūtītājs gūtu pamatotu pārliecību par trešās personas gatavību un iespēju nodot Pretendentam konkrētas finansiālās un saimnieciskās spējas, uzņemties solidāru atbildību par visa iepirkuma līguma izpildi.
2) Balstoties uz citu personu tehniskajām un profesionālajām iespējām pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā norādot, ka:

· tam būs nepieciešamie resursi, uz kuriem Pretendents balstījies, iesniedzot piedāvājumu un,

· šie resursi Pretendentam tiks nodoti un būs Pretendenta rīcībā visu iepirku​ma līguma izpildes laiku (norādot konkrētus darbus kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums.

	14.7
	Pretendentam jāiesniedz informācija par iepirkuma līguma daļām, kuras pretendents ir paredzējis nodot apakšuzņēmējiem, kuru veicamo būvdarbu vai sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamo iepirkuma līguma daļu. 
	3.Pielikuma veidlapa “Līguma izpildē iesaistītie apakšuzņēmēji”. 

1. Ja tiek piesaistīts apakšuzņēmējs, papildus 3.Pielikuma veidlapai jāpievieno vienošanos vai kādu citu dokumentu, kas apliecina sadarbību pretendentam ar apakšuzņēmēju iepirkuma līguma ietvaros, kurā norādīta izpildei nododamā iepirkuma līguma daļa, norādot kādus darbus apakšuzņēmējs veiks, un nododamās daļas apjoms finansiālā izteiksmē.
2. Informācija ir jāiesniedz arī par šādu apakšuzņēmēju apakšuzņēmējiem, kuru veicamo būvdarbu daļa vai sniedzamo pakalpojumu vērtība ir vismaz 10 000 EUR.
3. Apakšuzņēmēju sarakstā norāda arī tos apakšuzņēmējus, uz kuru iespējām pretendents balstās, ja tas ir nepieciešams kvalifikācijas pierādīšanai vai iepirkuma līguma izpildei (ja attiecināms).
Šis punkts ir attiecināms uz personu apvienību kopumā-  apvienības dalībniekiem visiem kopā ir jāizpilda šajā punktā noteiktās prasības.

	14.8
	Pretendenta vidējais viena gada neto finanšu apgrozījums iepriekšējo 3 (trīs) noslēgto finanšu gadu laikā, bet pretendenti, kuru uzņēmumi dibināti vēlāk, to nostrādātajā periodā, ciktāl informācija attiecīgajam pretendentam par šo apgrozījumu ir pieejama, ir vismaz 20 000 EUR (divdesmit tūkstoši eiro).
Ja pretendenta pārskata gads atšķiras no kalendārā gada, tad pretendents jebkurā gadījumā finanšu apgrozījumu norāda par iepriekšējiem trim pārskata gadiem.
	4.Pielikuma veidlapa.

1. Pretendenta vidējam viena gada* neto finanšu apgrozījumam iepriekšējo 3 (trīs) noslēgto finanšu gadu laikā, jābūt vismaz 20 000 EUR (divdesmit tūkstoši eiro), bet pretendenti, kuru uzņēmumi dibināti vēlāk, to nostrādātajā periodā, ciktāl informācija attiecīgajam pretendentam par šo apgrozījumu ir pieejama. 

2. Piedāvājumam jāpievieno finanšu pārskats, izraksts no finanšu pārskata vai cits līdzvērtīgs dokuments par pēdējiem trīs noslēgtajiem finanšu gadiem, kas apliecina 4.pielikuma veidlapā uzrādīto apgrozījumu (iesniegtajiem dokumentiem ir jāsatur informācija par Iepirkuma procedūras nolikumā izvirzītajām atlases prasībām tādā detalizācijas pakāpē, lai Komisija varētu pārliecināties par pretendenta atbilstību izvirzītajām prasībām). 

3. Pretendenti, kas dibināti vēlāk, iesniedz dokumentāciju finanšu apgrozījuma apliecināšanai par nostrādāto periodu.

Šis punkts ir attiecināms uz personu apvienību kopumā- visu personu apvienības dalībnieku apgrozījuma summai jāveido nepieciešamais apgrozījuma apmērs. 

	14.9
	Pretendentam ir pieredze publiskas būves atjaunošanas, pārbūves vai jaunbūves būvniecības ieceres dokumentācijas izstrādē.
	5. Pielikuma veidlapa “Informācija par pretendenta pieredzi” 

1. Pretendentam iepriekšējo piecu gadu laikā (t.i. 2019., 2020., 2021., 2022., 2023.gadā un 2024.gadā līdz piedāvājuma iesniegšanas dienai), bet pretendenti, kuru uzņēmumi dibināti vēlāk, to nostrādātajā periodā, ir pieredze atjaunošanas, pārbūves vai jaunbūves būvniecības ieceres dokumentācijas izstrādē publiskai būvei
 un projektējamā platība ir vismaz 400 m2. 

2.Norādītajai būvniecības ieceres dokumentācijai jābūt saskaņotai būvvaldē, institūcijā, kas pilda būvvaldes funkcijas, vai līdzvērtīgā iestādē ārvalstīs, ja to paredz attiecīgās ārvalsts normatīvie akti.
3. Lai apliecinātu uzrādīto pieredzi piedāvājumam jāpievieno*:

3.1. Būvatļaujas kopiju ar Būvvaldes (vai institūcijas, kas pilda būvvaldes funkcijas, vai līdzvērtīgas iestādes ārvalstīs) atzīmi par projektēšanas nosacījumu izpildi;
3.2. Uzrādītā objekta pasūtītāja izsniegta pozitīva rakstura atsauksme vai citi līdzvērtīgi pasūtītāja izsniegti dokumentāli pierādījumi, kas nepārprotami apliecina uzrādītās pieredzes atbilstību šajā punktā izvirzītajām prasībām.
*Pretendents var pievienot arī citus līdzvērtīgus dokumentus, kas apliecina prasītās pieredzes atbilstību (iesniegtajiem dokumentiem ir jāsatur informācija par Iepirkuma procedūras nolikumā izvirzītajām atlases prasībām tādā detalizācijas pakāpē, lai Komisija varētu pārliecināties par pretendenta atbilstību izvirzītajām prasībām).
Šis punkts ir attiecināms uz personu apvienību kopumā-  apvienības dalībniekiem visiem kopā ir jāizpilda šajā punktā noteiktās prasības.

	14.10
	Pretendentam līguma izpildē jānodrošina atbilstoši kvalificēts un pieredzējis būvprojekta vadītājs.
	6. Pielikuma veidlapa “Līguma izpildē iesaistītie speciālisti” 
1. Pretendentam līguma izpildē jānodrošina būvprojekta vadītājs, kuram ir:

1.1. spēkā esošs arhitekta prakses vai būvprakses sertifikāts ēku konstrukciju projektēšanā;

1.2. iepriekšējo 5 (piecu) gadu laikā 2019., 2020., 2021., 2022., 2023. un 2024. gadā līdz pieteikuma iesniegšanas dienai) ir pieredze kā būvprojekta vadītājam atjaunošanas, pārbūves vai jaunbūves būvniecības ieceres dokumentācijas izstrādē publiskai būvei ar projektējamo platību vismaz 400 m2;
1.2. pieredze autoruzraudzības veikšanā publiskas būves atjaunošanas, pārbūves vai jaunbūves būvprojektam ar izbūves/pārbūves platību vismaz 400 m2, būvdarbi ir pilnībā pabeigti un nodoti pasūtītājam/ objekts ir pieņemts ekspluatācijā vai saņemta atzīme par būvdarbu pabeigšanu būvvaldē vai institūcijā, kas pilda būvvaldes funkcijas, vai līdzvērtīgā iestādē ārvalstīs, ja to paredz attiecīgās ārvalsts normatīvie akti.
2. Lai apliecinātu būvprojekta vadītāja pieredzi, piedāvājumam jāpievieno būvatļaujas kopiju ar būvvaldes (vai institūcijas, kas pilda būvvaldes funkcijas, vai līdzvērtīgas iestādes ārvalstīs)  atzīmi par projektēšanas nosacījumu izpildi vai citu līdzvērtīgu dokumentu kopijas, kas nepārprotami apliecina uzrādītā būvprojekta vadītāja pieredzes atbilstību visām šajā punktā izvirzītajām prasībām.*
* Pretendents var pievienot arī citus līdzvērtīgus dokumentus, kas apliecina prasītās pieredzes atbilstību (iesniegtajiem dokumentiem ir jāsatur informācija par Iepirkuma procedūras nolikumā izvirzītajām atlases prasībām tādā detalizācijas pakāpē, lai Komisija varētu pārliecināties par pretendenta atbilstību izvirzītajām prasībām).
Šis punkts ir attiecināms uz personu apvienības dalībnieku, kurš var izpildīt konkrēto prasību.

	14.11
	Pretendentam līguma izpildē jānodrošina atbilstoši kvalificēti būvspeciālisti.
	6.Pielikuma veidlapa “Līguma izpildē iesaistītie speciālisti”
1. Pretendentam līguma izpildē jāiesaista visi 6.pielikuma veidlapā norādītie būvspeciālisti.
2. Norādītajiem speciālistiem jābūt reģistrētiem attiecīgā jomā (informācija tiks pārbaudīta Būvniecības informācijas sistēmā).
Šis punkts ir attiecināms uz personu apvienību kopumā-  apvienības dalībniekiem visiem kopā ir jāizpilda šajā punktā noteiktās prasības.

	Papildus nosacījumi līguma izpildē iesaistītajiem speciālistiem:

1. Gadījumā, ja kāds no 6. pielikumā norādītajiem speciālistiem nav darba tiesiskajās attiecībās ar pretendentu, piedāvājumam jāpievieno katra šāda norādītā speciālista parakstīts apliecinājums, ka iepirkuma līguma slēgšanas gadījumā viņš piekrīt veikt 6.pielikuma tabulā norādītos darbus;

2. Ja 6.Pielikuma tabulā norādītais speciālists nav reģistrēts Latvijas Republikas Būvkomersantu reģistrā, tad tā kvalifikācijai piedāvājuma iesniegšanai ir jāatbilst speciālista reģistrācijas konkrētās valsts prasībām iepirkuma līgumā paredzēto būvdarbu sniegšanai. Tādā gadījumā piedāvājumā ir jāiekļauj:

2.1. Norādītā speciālista profesionālo kvalifikāciju apliecinošu dokumentu kopijas, atbilstoši attiecīgās valsts normatīvo aktu prasībām;

2.2. Pretendenta apliecinājums, ka gadījumā, ja ar pretendentu tiks noslēgts iepirkuma līgums, viņš ne vēlāk kā 5 (piecu) darba dienu laikā no iepirkuma līguma noslēgšanas dienas iesniegs kompetentajai Latvijas Republikas atzīšanas institūcijai deklarāciju par atbildīgā būvdarbu vadītāja īslaicīgu profesionālo pakalpojumu sniegšanu Latvijas Republikā reglamentētā profesijā.

3. Ja informācija par speciālista reģistrāciju nav pieejama Būvniecības informācijas sistēmā, jāiesniedz attiecīga sertifikāta kopija.
4. Papildus 6.pielikumā noteiktajiem, pretendents līguma izpildē var iesaistīt arī citus atbilstoši sertificētus speciālistus, ja tas nepieciešams kvalitatīvai iepirkuma līguma izpildei. Papildus iesaistīto speciālistu kvalifikācija netiek vērtēta.

	Finanšu piedāvājuma prasības:
	Iesniedzamie dokumenti:

	14.12
	Finanšu piedāvājums

	8. Pielikums “Finanšu piedāvājums”

Finanšu piedāvājumu pretendents sagatavo precīzi atbilstoši Finanšu piedāvājumā noteiktajām prasībām, aizpildot pilnīgi visas ailes.

Finanšu piedāvājumā norādītajās cenās ir jāietver  nodokļi, nodevas, visas ar iepirkuma līguma pilnīgu izpildi saistītās izmaksas, tai skaitā iespējamie sadārdzinājumi, un visas citas izmaksas, kuras rodas vai var rasties piegādātājam nodrošinot iepirkuma līguma izpildi.   

Pretendents nodrošina piedāvāto cenu (bez PVN) nemainīgumu visā līguma izpildes laikā. Saprātīgi prognozējamā inflācija, tirgus apstākļu maiņa vai jebkuri citi apstākļi nevar būt par pamatu norādīto cenu paaugstināšanai, un šo procesu radītās sekas Pretendentam ir jāprognozē un jāiekļauj, veidojot finanšu piedāvājumu. Līguma darbības laikā Pretendenta piedāvātās cenas (bez PVN) netiks pārskatītas vai mainītas, izņemot līgumā noteiktos gadījumus (ja tādi ir paredzēti).
Šis punkts ir attiecināms uz personu apvienību kopumā.


15. Ja Pretendents, lai pierādītu atbilstību nolikumā noteiktajām kvalifikācijas prasībām, balstās uz citu personu iespējām, neatkarīgi no savstarpējo attiecību tiesiskā rakstura, Pretendentam, sagatavojot piedāvājumu, jāņem vērā šādas prasības:

15.1. Pretendents piedāvājumā norāda visus uzņēmējus, uz kuru iespējām savas kvalifikācijas pierādīšanai tas balstās, saskaņā ar nolikuma 2.pielikuma veidlapu. Pretendentam ir jāpierāda Pasūtītājam, ka viņa rīcībā būs nepieciešamie resursi, iesniedzot attiecīgo personu un Pretendenta parakstītu apliecinājumu vai vienošanos par sadarbību un resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un resursu un kompetenču nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi un kompetences Pretendentam būs pieejami un tiks izmantoti iepirkuma līguma izpildes laikā atkarībā no nodoto resursu un kompetenču veida;

15.2. iesniegtajiem dokumentiem par sadarbību un resursu un kompetenču nodošanu jābūt pietiekamiem, lai nepārprotami pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.

16. Eiropas vienotais iepirkuma procedūras dokuments

16.1. Pasūtītājs pieņem Eiropas vienoto iepirkuma procedūras dokumentu (turpmāk-ESPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. 

16.2. Ja pretendents izvēlējies iesniegt ESDP, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
16.3. ESPD veidlapa ir pieejama: http://espd.eis.gov.lv/  
16.4. Iesniedzot ESPD, obligāti jābūt aizpildītai veidlapas III daļai un IV daļas A-D iedaļām.
16.5. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām pretendentu atlases prasībām. Pretendentam 5 (piecu)  kalendāra dienu laikā pēc Pasūtītāja pieprasījuma saņemšanas jāiesniedz nolikumā noteiktie kvalifikāciju apliecinošie dokumenti.
17. Izslēgšanas nosacījumu pārbaude:
17.1. Komisija izslēdz Pretendentu no turpmākās dalības Iepirkuma procedūrā, ja uz Pretendentu ir attiecināms jebkurš no Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem pretendentu izslēgšanas iemesliem. 
17.2. Komisija izslēdz Pretendentu no turpmākās dalības Iepirkuma procedūrā, ja uz Pretendentu (un tā attiecīgajām amatpersonām) attiecas Starptautisko un Latvijas Republikas nacionālo sankciju likuma 11.1 panta  Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta nosacījumi.

17.3. Komisija Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteikto izslēgšanas nosacījumu pārbaudi veic attiecībā uz pretendentu, kam būtu piešķiramas līguma slēgšanas tiesības, kā arī attiecībā uz Publisko iepirkumu likuma 42.panta trešajā daļā noteiktajām personām, normā noteiktajā apmērā. Pārbaude tiek veikta, ievērojot Publisko iepirkumu likuma 42.pantā noteikto pārbaudes kārtību.

18. Ja Komisija konstatē, ka pretendents būtu izslēdzams no dalības Iepirkuma procedūrā, pamatojoties uz Publisko iepirkumu likuma 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4. punktā noteiktie izņēmumi, Komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. Uzticamības nodrošināšanai iesniegtos pierādījumus Komisija vērtē saskaņā ar PIL 43. panta noteikumiem un kompetento institūciju norādījumiem.

19. Ja ārvalstī reģistrēts vai pastāvīgi dzīvojošs pretendents, kuram atbilstoši Iepirkuma procedūras nolikumā noteiktajām prasībām būtu piešķiramas iepirkuma līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar Publisko iepirkumu likuma 42.panta piektās daļas otro punktu, Komisija izslēdz pretendentu no turpmākas dalības Iepirkuma procedūrā. 
3.Piedāvājumu vērtēšana 

20. Piedāvājumu vērtēšana:
20.1. Piedāvājuma izvēles kritērijs ir Iepirkuma procedūras dokumentiem atbilstošs  saimnieciski visizdevīgākais piedāvājums, kuru nosaka saskaņā  ar nolikuma 4.sadaļā noteiktajiem vērtēšanas kritērijiem.
20.2. Piedāvājumu noformējuma pārbaudi, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu (turpmāk – Piedāvājumu vērtēšana) Komisija veic slēgtās sēdēs. 
20.3. Pretendentu piedāvājumi, kuros nav iesniegti visi 2. daļā “Atlases prasības un iesniedzamie dokumenti” noteiktie dokumenti var netikt izskatīti un attiecīgais pretendents var tikt izslēgts no turpmākas dalības Iepirkuma procedūrā. Ja pretendentu dokumentu izstrādāšanas un noformēšanas kārtībā pieļauti pārkāpumi, pieļautais pārkāpums tiks vērtēts pēc būtības, ņemot vērā tā iespējamo turpmāko ietekmi iepirkuma priekšmeta izpildē. 
20.4. Piedāvājumu vērtēšana notiks 2 (divās) kārtās:
1. kārtā vērtē: Pretendenta iesniegtā piedāvājuma noformējuma un sastāva atbilstību nolikuma 14.1.-14.12. apakšpunkta prasībām;
2. kārtā: tiek veikts saimnieciski visizdevīgākā piedāvājuma izvērtējums. Saimnieciski visizdevīgākā piedāvājuma noteikšanai tiek izmantoti Pretendentu iesniegtie dokumenti, piemērojot nolikuma 4.sadaļā “Saimnieciski visizdevīgākā piedāvājuma vērtēšanas kritēriji” noteikto vērtēšanas kārtību.
21. Gadījumā, ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, saskaņā ar Publisko iepirkumu likuma 53.pantu. 

22. Ja pirms tam, kad Komisija pieņems lēmumu par iepirkuma līguma slēgšanas tiesību piešķiršanu, konstatēs, ka vismaz 2 (divu) piedāvājumu novērtējums ir vienāds, par uzvarētāju tiks atzīts tas pretendents, kurš ieguvis augstāku vērtējumu kritērijā A. Ja arī šo nosacījumi pretendenti izpilda vienādi, par uzvarētāju tiks atzīts pretendents, kurš nolikuma 14.9. punktā noteiktās pieredzes apliecināšanas būs uzrādījis objektu ar lielāku pārbūves/izbūves platību. 
23. Komisija turpmāk piedāvājumu neizskata un attiecīgo Pretendentu izslēdz no turpmākās dalības Iepirkuma procedūrā gadījumā, ja konstatē jebkuru no turpmāk minētajiem apstākļiem:
23.1. piedāvājums neatbilst kādai Iepirkuma procedūras dokumentos noteiktajai prasībai un attiecīgā neatbilstība nav uzskatāma par formālu, ievērojot samērīguma principu;

23.2. Pretendents ir iesniedzis nepatiesu informāciju vai vispār nav iesniedzis pieprasīto informāciju; 

23.3. Pretendents Komisijas noteiktajā termiņā nav iesniedzis nolikuma 19. punktā minētos dokumentus; 

23.4. piedāvājumu izvērtēšanas laikā Pretendents savu piedāvājumu atsauc;

23.5. pretendenta piedāvājums ir nepamatoti lēts.
4. Saimnieciski visizdevīgākā piedāvājuma vērtēšanas kritēriji
24. Par saimnieciski visizdevīgāko piedāvājumu tiks atzīts Iepirkuma procedūras nolikumam atbilstošs saimnieciski visizdevīgākais piedāvājums, kas būs ieguvis vislielāko punktu skaitu saskaņā ar šādiem vērtēšanas kritērijiem:
	Nr.
	Kritērijs
	Maksimālais iegūstamais punktu skaits
	Vērtēšanas kārtība

	1.
	Kopējā piedāvātā līgumcena par būvniecības ieceres dokumentācijas izstrādi un autoruzraudzību (A)
	90
	Pretendentam, kurš piedāvājis viszemāko piedāvāto kopējo līgumcenu tiks piešķirts maksimālais punktu skaits, bet pārējiem piedāvājumiem punkti tiks aprēķināti pēc formulas: 

A = (Az / Av)*90, kur
A- vērtējamā piedāvājuma iegūtais punktu skaits;

Az – zemākā piedāvātā kopējā  līgumcena EUR bez PVN;

Av- vērtējamā piedāvājuma cena.

	2.
	Būvprojekta vadītāja pieredze (B)
	10
	Pretendentam tiek piešķirti punkti, ja tā piedāvātais nolikuma 4.10. punktā noteiktais būvprojekta vadītājs iepriekšējo 5 gadu laikā (t.i., 2019., 2020., 2021., 2022., 2023.gadā un 2024.gadā līdz piedāvājuma iesniegšanas dienai), kā būvprojekta vadītājs ir vadījis vismaz 1 (vienas) ēkas atjaunošanas, pārbūves vai jaunbūves būvprojekta izstrādi, kuras ietvaros veikti energoefektīvu ēkas norobežojošo konstrukciju un elektroapgādes, ūdensapgādes un kanalizācijas, siltumapgādes un ventilācijas ietaišu projektēšanas darbi.  Ja ir pieejami, jāiesniedz dati par ēkas izmērīto energoefektivitāti uz m2, kas ietver apsildi, dzesēšanu, apgaismojumu, ūdens uzsildīšanu un palīgaprīkojumu.
Būvprojektam jābūt saskaņotam būvvaldē, institūcijā, kas pilda būvvaldes funkcijas, vai līdzvērtīgā iestādē ārvalstīs, ja to paredz attiecīgās ārvalsts normatīvie akti.
Pretendenta piedāvātā būvprojekta vadītāja papildu pieredzes objekts jānorāda Nolikuma 6.pielikumā pievienotajā tabulā, iesniedzot par to pieredzi apliecinošus dokumentus. Pretendents šajā kritērijā noteikto būvprojekta vadītāja papildu pieredzi var apliecināt gan norādot atsevišķu objektu, gan arī ar nolikuma 4.10.punktā noteiktās pieredzes apliecināšanai uzrādīto objektu, ja tajā izpildās visi šajā kritērijā noteiktie nosacījumi. 
0 punkti – pretendents nav iesniedzis informāciju par atbilstošu pieredzi vai iesniegtā pieredze neatbilst iepriekš definētajām prasībām.

10 punkti – pretendents ir iesniedzis informāciju par vismaz vienu objektu un tas pilnībā atbilst iepriekš definētajām prasībām.

	
	Kopā (C) 
	100
	C=A + B


4.Līguma slēgšanas tiesību piešķiršana un iepirkuma līgums
24.1. Iepirkuma komisija līguma slēgšanas tiesības piešķirs Pretendentam, kura piedāvājums tiks atzīts par atbilstošu visām nolikumā un tā pielikumos izvirzītajām prasībām, būs saimnieciski visizdevīgākais un attiecībā uz kuru neattiecas Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā, Starptautisko un Latvijas Republikas nacionālo sankciju likuma 11.1 panta pirmajā daļā un Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie izslēgšanas nosacījumi. 
25. Starp uzvarējušo pretendentu un Pasūtītāju tiks noslēgts līgums, atbilstoši līguma projektam, pretendenta piedāvājumam un paredzētajam finansējumam. 
26. Pasūtītājs var pieņemt lēmumu par iepirkuma procedūras izbeigšanu bez iepirkuma līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilda Iepirkuma procedūras dokumentos noteiktajām prasībām vai nepieciešams precizēt/labot tehnisko specifikāciju, vai pārsniedz pasūtītāja budžetā paredzētos līdzekļus šim iepirkuma priekšmetam, kā arī citos gadījumos saskaņā ar Latvijas Republikā spēkā esošajiem normatīvajiem aktiem un šo nolikumu, ja tam ir objektīvs pamatojums.
27. Ja pretendents ir personu apvienība, attiecībā uz kuru pieņemts lēmums slēgt iepirkuma līgumu, pretendentu apvienība pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu (Pirms iepirkuma līguma slēgšanas jāiesniedz atbilstošs dokuments).
28. Pretendentam ir pienākums parakstīt iepirkuma līgumu ne ilgāk kā 3 (trīs) darba dienu laikā skaitot no dienas, kad par uzvarētāju atzītais pretendents saņēmis no pasūtītāja uzaicinājumu parakstīt līgumu. Līguma parakstīšanas laikā līguma nosacījumi starp pusēm netiek apspriesti un/vai grozīti.
29. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt Iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
30. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz visu līguma izpildē iesaistīto apakšuzņēmēju, ja tādus plānots iesaistīt, (ieskaitot apakšuzņēmēju apakšuzņēmējus) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma.

5. Komisijas tiesības un pienākumi

31. Piedāvājumu izvērtēšanā Komisijai ir tiesības pieaicināt ekspertus, pārliecinoties, ka uz ekspertiem neattiecas interešu konflikta ierobežojumi. 

32. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Pretendents uzrāda iesniegto dokumentu oriģinālus vai iesniedz apliecinātas kopijas.

33. Komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī tiesības pieprasīt papildu informāciju Pretendentam.
34. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.

35. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs atzīst un pieņem, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

36. Ja Pasūtītājs konstatē, ka piedāvājumā ietvertā vai Pretendenta atlases dokumentos iesniegtā informācija ir neskaidra vai nepilnīga, tas pieprasa, lai Pretendents, vai kompetenta institūcija izskaidro vai papildina minēto informāciju vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 

6. Pretendenta tiesības un pienākumi

37. Pretendentam, iesniedzot piedāvājumu, ir pienākums ievērot visus Iepirkuma procedūras nolikumā noteiktos nosacījumus. 

38. Pretendentam ir pienākums rakstveidā Komisijas noteiktajā termiņā sniegt papildu informāciju vai paskaidrojumus par piedāvājumu, kā arī iesniegt Publisko iepirkumu likumā noteiktos dokumentus, ja Komisija to pieprasa.

39. Pretendentam ir tiesības iesniegt iesniegumu par Nolikumā iekļautajām prasībām Iepirkumu uzraudzības birojam ne vēlāk kā septiņas dienas pirms tam, kad beidzas piedāvājumu iesniegšanas termiņš. 
40. Piegādātājam ir tiesības ierosināt, lai tiek rīkota ieinteresēto piegādātāju sanāksme. Komisija rīko ieinteresēto piegādātāju sanāksmi, ja ne vēlāk kā desmit dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto Pircēja profilā un EIS e-konkursu apakšsistēmā šī konkursa sadaļā vismaz trīs dienas iepriekš. Sanāksmes laikā Komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

41. Pretendentam ir tiesības pārsūdzēt Komisijas pieņemtos lēmumus Publisko iepirkumu likumā noteiktajā kārtībā  un termiņos.
Pielikumā: 



1.Pielikums „Pieteikums dalībai Atklātā konkursā un Apliecinājums par neatkarīgi izstrādātu piedāvājumu;

2.Pielikums “Informācija par personām, uz kuru iespējām pretendents balstās”

3.Pielikums „Līguma izpildē iesaistītie apakšuzņēmēji”; 

4.Pielikums “Informācija par pretendenta finanšu apgrozījumu”;
5.Pielikums “Informācija par pretendenta pieredzi”;

6.Pielikums “Informācija par līguma izpildē iesaistītajiem speciālistiem”

7.Pielikums „Tehniskā specifikācija” un tās pielikumi;

8.Pielikums “Finanšu piedāvājums”:
9.Pielikums „Līguma projekts”.
Iepirkumu komisijas priekšsēdētāja



Lauma Meldere
Sabiedrība ar ierobežotu atbildību

� Informāciju par to, kā ieinteresētais pretendents var reģistrēties par Nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�.





� Šī nolikuma ietvaros publiska būve ir ēka, kurā vairāk nekā 50 % ēkas kopējās platības ir publiskas telpas (nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi) vai telpas publiskas funkcijas nodrošināšanai.

